'Benny Ntlemeza sal waarskynlik Valke se nuwe hoof word' | Netwerk24
Die polisie se teenbende-eenheid in die Wes-Kaap het Donderdag drie verdagtes (24, 30 en 35) in hegtenis geneem wat na bewering by die dood van David Mbazwana (38), 'n prokureur van Khayelitsha, betrokke was.
Groot mylpaal wink vir Kerber in Parys
Angelique Kerber, 'n voormalige nommereen-speler ter wêreld, gaan die Franse Ope Sondag binne met die wete dat sy slegs die sewende vrou in tennisgeskiedenis kan word om met titels in ál vier die Grand Slam-toernooie te spog.
Vroueatletiek groet marathon-baanbreker
Prof. Johann Rossouw – filosoof, priester, sieleversorger – moes 'n kronkelpad stap om by die hart van gebed uit te kom.
'Benny Ntlemeza sal waarskynlik Valke se nuwe hoof word'
Deur Pauli van Wyk 24 Junie 2015 02:30
Genl.maj. Benny Ntlemeza
Lt.genl. Vinesh Moonoo
Die aanstelling van 'n nuwe Valke-hoof gaan fyntrap van die minister van polisie en kabinet verg om nóg 'n reeks hofsake te vermy.
Advertensies vir die pos wat lt.genl. Anwa Dramat voorheen beklee het, is Sondag gepubliseer. Die sperdatum is 10 Julie.
Genl.maj. Benny Ntlemeza, waarnemende Valke-baas, is die waarskynlikste opvolger van Dramat, het vier onafhanklike bronne met kennis van die kwessie gesê.
Ntlemeza het sedert sy aanstelling ook herhaaldelik in private vergaderings met sy kollegas gesê: "Ek sal nog lank hier wees. Julle het almal gedink 'n hofuitspraak sal my hier uit hê. Ek is steeds hier en sal hier bly," het hy volgens die bronne gesê.
Maar Ntlemeza bied minstens twee ernstige probleme.
Die Polisiewet vereis dat die minister, in oorleg met die kabinet, 'n "geskikte en gepaste" persoon aanstel.
Die minister moet die kandidaat se "ervaring, pligsgetrouheid en integriteit" in ag neem.
Regter Elias Matojane van die hooggeregshof in Pretoria het Ntlemeza in Maart as 'n "leuenaar, oneerlik en sonder integriteit en eerbaarheid" beskryf.
Verder is daar steeds 'n bevel van dieselfde hof wat Ntlemeza se aanvanklike aanstelling nié erken nie omdat hy aangestel is terwyl Dramat ongrondwetlik geskors is.
Daarby het Ntlemeza nie die nodige speurervaring nie, het 'n bron gesê.
Minister Nathi Nhleko kan beslis verwag dat nie-regeringsorganisasies Ntlemeza se aanstelling in die howe sal toets. Nóg 'n moontlike kandidaat blyk lt.genl. Vinesh Moonoo, speurhoof, te wees.
Sy kantoor het onder meer die
Oscar Pistorius-ondersoek behartig.
Hy is 'n beroepspolisieman wat onder meer by die honde-eenheid gewerk het.
Maar Moonoo moet dalk eersdaags vrae van die onafhanklike polisie-ondersoekdirektoraat (Opod) beantwoord oor sy noue vriendskap met beweerde sigaretsmokkelaars, verneem Beeld van senior Opod-amptenare.
Dit laat een kandidaat wat deur die bank as "die beste keuse" beskryf word: genl.maj. Johan Booysen, KwaZulu-Natalse Valke-hoof.
Booysen is egter ook die onwaarskynlikste kandidaat. Dís omdat hy "polities onaanvaarbaar" is, meen dr. Johan Burger van die Instituut vir Sekerheidstudie. "Booysen is die beste kandidaat vir dié pos. Maar hy het die president geïrriteer omdat hy sy vriende in KwaZulu-Natal ondersoek het. En dan is hy 'n wit man."
Kollegas van Booysen het hom geloof as iemand met integriteit en die nodige ervaring. "Booysen is die beste kandidaat om ons leier te word. Hy het die ervaring en jy weet hy sal by jou staan as die moeilikheid kom," het 'n senior bron in die Valke gesê.